hotchpotch/miracl-hf-unified huggingface dataset:
वैद्युत बैलास्ट
किसी वैद्युत परिपथ में धारा को एक सीमा में बनाये रखने के लिये जो युक्ति प्रयोग की जाती है उसे वैद्युत बैलास्ट (electrical ballast) कहते हैं। ट्यूब लाइट को चालू करने तथा उसकी धारा को असीमित होने से रोकने के लिये उसके श्रेणीक्रम में एक प्रेरकत्व लगाया जाने वाला 'चोक' इसका प्रमुख उदाहरण है। इसको न लगाया जाय तो ट्यूब से बहुत अधिक धारा बहेगी जिसके अनेकों हानिकारक प्रभाव होंगे। ध्यान रखने योग्य बात है कि ट्यूब का एक विशेष गुण है कि उसमें धारा बढ़ने पर उसका वोल्टेज कम होता है अर्थात यह ऋणात्मक प्रतिरोध प्रदर्शित करता है।
वैद्युत बैलास्ट तरह-तरह की डिजाइन के होते हैं। उदाहरण के लिये एक श्रेणीक्रम में लगाया गया प्रतिरोध, प्रेरकत्व या संधारित्र एक सरल बैलास्ट के रूप में काम कर सकता है। दूसरी तरफ जटिल डिजाइन वाले एलेक्ट्रानिक बैलास्ट हैं जिनमें जटिल पॉवर एलेक्त्रानिक्स लगी होती है।
नियत-धारा डायोड
नियत-धारा डायोड (Constant-current diode) एक इलेक्ट्रानिक युक्ति है जो अपने अन्दर से होकर प्रवाहित होने वाली विद्युत धारा को एक सीमा से अधिक नहीं होने देती। इसलिये इसे धारा-सीमक डायोड (current-limiting diode) या धारा-नियामक डायोड (current-regulating diode) भी कहते हैं।
लौह-हाइड्रोजन प्रतिरोध
लौह-हाइड्रोजन प्रतिरोध (iron-hydrogen resistor) एक प्रतिरोध है जिसका मान ताप बढने पर बढ़ता है। यह लोहे का एक तार से निर्मित होता है जो हाइड्रोजन से भरे कांच के बल्ब में फिट किया होता है। इसका ताप गुणांक धनात्मक होता है, जिसका अर्थ है कि ताप बढ़ने पर प्रतिरोध भी बढ़ता है। अपने इस गुण के कारण इसका उपयोग पॉवर सप्लाई के वोल्टेज को अपरिवर्ती बनाये रखने के लिये (stabilizing) किया जाता है। प्रायः इसे बैरेट्टर (barretter) भी कहते हैं क्योंकि यह बैरेटर जैसा दिखता है जो रेडियो संकेतों के डिटेक्शन में काम आता है। आधुनिक काल में प्रयुक्त धारा स्रोत इसकी सन्तान है।
सुखना झील
सुखना झील भारत के चण्डीगढ़ नगर में हिमालय की शिवालिक पहाड़ियों की तलहटी में स्थित एक सरोवर है। यह झील 1958 में 3 किमी² क्षेत्र में बरसाती झील सुखना खाड (चोअ) को बाँध कर बनाई गई थी। पहले इसमें सीधा बरसाती पानी गिरता था और इस कारण बहुत सी गार इसमें जमा हो जाती थी। इसको रोकने के लिए 25.42 किमी² ज़मीन ग्रहण करके उसमे जंगल लगाया गया। 1974 में इसमें चोअ के पानी को दूसरी तरफ मोड़ दिया गया और झील में साफ़ पानी भरने का प्रबंध कर लिया गया।
मिश्कत वर्मा
मिश्कत वर्मा एक भारतीय अभिनेता हैं। यह अपने अभिनय की शुरुआत 2014 में और प्यार हो गया में राज पुरोहित नामक किरदार निभा कर किया।
गढ़वाल जिला
गढ़वाल जिला ब्रिटिश साशित भारत का एक पूर्व जिला था। यह जिला ब्रिटिश प्रांत, संयुक्त प्रान्त आगरा व अवध के कुमाउं मंडल का हिस्सा था। इसका कुल क्षेत्रफल 5629 वर्ग मील था। भारत की आज़ादी के बाद यह उत्तर प्रदेश राज्य का हिस्सा हो गया। बाद में विभाजित कर दिया गया।
पाइंटर (प्रोग्रामिंग)
प्रोग्रामन के सन्दर्भ में, पाइंटर (pointer) प्रोग्रामिंग भाषा का ऑब्जेक्ट होता है जिसका मान एक एक दूसरे मेमोरी लोकेशन को इंगित करता है जहाँ इसका मान भण्डारित होता है। दूसरे शब्दों में, पाइंटर में एक मेमोरी लोकेशन का पता होता है और उस पते पर कुछ स्टोर किया होता है।
int a = 2; // a की परिभाषा (डिक्लेरेशन), इसका टाइप इन्टीजर (int) है, इसका प्रारम्भिक मान 2 है। int *p = &a; // p की परिभाषा, यह इन्टिजर का पाइंटर है, इसका आरम्भिक मान a के ऐड्रेस के बराबर घोषित।
नारायण तीर्थ
नारायण तीर्थ (तेलुगु: నారాయణ తీర్థులు ; 1650 – 1745 ई) संगीतकार थे जिन्होने कर्नाटक संगीत में रचनाएँ की। श्रीकृष्णलीलातरंगिणी उनकी प्रसिद्ध कृति है।
आचार्य हरिभद्र
आचार्य हरिभद्र प्रसिद्ध जैन दार्शनिक तथा नैयायिक थे। मूलतः वे चित्तौड़ के एक ब्राह्मण थे जिन्होने जैन मत स्वीकारने के बाद श्वेताम्बर जैन सम्प्रदाय में प्रवेश किया।
जेकोबी, लायमान, विन्तर्नित्स, सुवाली और शुब्रिंग आदि अनेक विद्वानो ने भिन्न भिन्न प्रसंगो पर आचार्य हरिभद्र के ग्रन्थ एवं जीवन के विषय में चर्चा की है।
विद्वानों ने हरिभद्र के भिन्न भिन्न ग्रन्थों का सम्पादन, अनुवाद या सार भी दिया है।
हरिभद्र जर्मन, अंग्रेजी आदि पाश्चात्य भाषाओं के ज्ञाता विद्वानों के लक्ष्य पर एक विशिष्ट विद्वान के रूप से उपस्थित हुए।
धार्मिक विचार
कांची सिंह
कांची सिंह एक भारतीय अभिनेत्री हैं। यह और प्यार हो गया में अवनी राज पुरोहित की मुख्य भूमिका में काम किया।
मैनड्रेक
मैन्ड्रेक या मैनड्रेक या जादूगर मैन्ड्रेक ली फाकका पहला कॉमिक चरित्र था उसका काम असाधारण रूप से हिप्नोटिज्म तकनीक द्वारा तेज गति से अपने प्रतिद्वंदी को परास्त करना था। जैसे ही मैन्ड्रेक हिप्नोटिज्म युक्त इशारा करता था उसके विरोधियों को दृष्टि -भ्रम हो जाता था और वह हार मन लेता था
ली फाल्क का महान चरित्र वेताल मिथकीय और प्राचीन चरित्रों के साथ किंग आर्थर , एल सिड , ग्रीक लोक कथाओ के चरित्रों के साथ टार्जन , रुडयार्ड किपलिंग की जंगल बुक के चरित्र मोगली से भी प्रभावित था। वह भारत के ठगों से भी प्रभावित था जिसका उदहारण उसका पहला कॉमिक्स "सिंह ब्रदरहुड" था।
२०१६ आईसीसी विश्व ट्वेन्टी २०
२०१६ आईसीसी विश्व ट्वेन्टी २० छठा आईसीसी विश्व ट्वेन्टी २० टूर्नामेंट होगा और ०८ मार्च - ३ अप्रैल २०१६ से भारत में आयोजित होने वाला है। अंतर्राष्ट्रीय क्रिकेट परिषद ने २८ जनवरी २०१५ को दुबई में अपनी पहली बैठक के बाद २०१६ में मेजबानी के लिए भारत को सम्मानित किया। इस बार डिफेंडिंग चैंपियन श्रीलंका है। पहला मैच ज़िम्बाब्वे बनाम हाँगकाँग के बीच नागपुर के विदर्भ क्रिकेट एसोसिएशन ग्राउंड में खेला गया जिसमें ज़िम्बाब्वे ने पहले बल्लेबाजी करते हुए २० ओवरों में १५८/८ रन बनाए जवाब में हाँगकाँग निर्धारित २० ओवरों में १४४ रन ही बना सकी।
इन सभी मैचों के लिए भारत के इन सात स्थलों को चुना गया :- कोलकाता ,नई दिल्ली ,मुम्बई ,नागपुर ,धर्मशाला ,मोहाली तथा बैंगलोर इन निम्न शहरों में सभी मैच खेले जाएंगे।
दूसरी बार के लिए, टूर्नामेंट में 15 टीमें होगी। सभी दस पूर्ण सदस्य स्वचालित रूप से योग्य हैं ,पांच एसोसिएट सदस्यों इसमें और शामिल हो जायेंगे और उनके बीच क्वालीफ़ायर आयरलैंड और स्कॉटलैंड में 6 से 26 जुलाई 2015 के मध्य खेला जायेगा।
"उक्त रैफरीज़ के साथ खेले जाएंगे। "निम्न मैचों में अंपायर होंगे। "
इंग्लैंड और वेस्ट इंडीज़ जो कि दोनों दूसरी बार आईसीसी विश्व ट्वेन्टी २० का खिताब जीतने को तत्पर थी। यह फाइनल मैच कोलकाता के ईडन गार्डन्स स्टेडियम में ३ अप्रैल २०१६ को खेला गया था। मैच में वेस्ट इंडीज़ क्रिकेट टीम के कप्तान डैरेन सेमी ने टॉस जीता और पहले गेंदबाजी चुनी। इंग्लैंड क्रिकेट टीम ने निर्धारित २० ओवरों में १५५ रन बनाए जिसमें उन्होंने ९ विकेट खोए। टीम की ओर से जो रूट ने सर्वाधिक ५४ रनों की पारी खेली। जबकि वेस्ट इंडीज़ की ओर से चार्ल्स ब्रेथवेट ने २३ रन देकर ३ विकेट लिए। १५५ रनों के लक्ष्य के जवाब में वेस्ट इंडीज़ को अंतिम ओवर में कुल १९ रनों की दरकार थी जो कि नामुमकिन सा लग रहा था लेकिन इंग्लैंड के गेंदबाज बेन स्टॉक के गेंदों पर चार्ल्स ब्रेथवेट ने १९वे ओवर की शुरुआती चार गेंदों पर लगातार चार छक्के लगाकर मैच जीत लिया। वेस्ट इंडीज़ की ओर से मार्लोन सैम्युल ने नाबाद ६६ गेंदों पर ८५ रनों की पारी खेली। इस फाइनल मैच में लगभग ६६,००० दर्शक मौजूद थे।
अजहर
अजहर पूर्व भारतीय क्रिकेट खिलाड़ी मोहम्मद अजहरुद्दीन के जीवन पर बनी एक भारतीय बॉलीवुड फिल्म है। इसका निर्माण एकता कपूर और शोभा कपूर ने किया है। यह फ़िल्म १३ मई २०१६ को प्रदर्शित हुई।जून 2013 में निर्माता एकता कपूर ने बताया कि वे भारतीय पूर्व क्रिकेट खिलाड़ी मोहम्मद अजहरुद्दीन की जीवनी पर एक फिल्म बनाने वाली हैं। इसके लिए वह पहले सैफ अली खान, रणबीर कपूर और रणवीर सिंह में से किसी को लेने के बारे में सोचा था। लेकिन जब इस फिल्म के निर्देशक ने इसकी एक कहानी जब दिखाई, तक इसके लिए इमरान हाशमी और प्राची देसाई को मुख्य किरदार के लिए चुन लिया। साथ ही नर्गिस फाखरी, गौतम गुलाटी, और हुमा कुरेशी भी इस फिल्म में महत्वपूर्ण किरदार के लिए चुने गए। इसमें एक किरदार के लिए पाकिस्तानी अभिनेत्री उरवा होकन से भी बात हुई लेकिन उन्होनें इस फिल्म में कार्य करने से मना कर दिया।‘अज़हर’ का आधिकारिक ट्रेलर
आईसीसी ग्रैंड चोला चेन्नई
आईटीसी ग्रैंड चोला चेन्नई इंडिया का एक लक्ज़री होटल हैं। यह विश्व का सबसे बड़ा “लीड सर्टिफाइड” ग्रीन होटल हैं। यह भारत का भी रेनेसांस मुंबई कन्वेंशन सेंटर होटल एवं ग्रैंड हयात होटल के बाद तीसरा सबसे बड़ा होटल हैं। ये होटल गुइंडी में स्पिक बिल्डिंग के सामने स्थित हैं। इस बिल्डिंग की डिजाइनिंग सिंगापुर स्थित एसआरएसएस आर्किटेक्चर के द्वारा की गयी हैं। इसमें पारम्परिक द्रविड़ियन शैली को ध्यान में रखा गया हैं एवं इसका नाम चोला साम्राज्य के आधार पर रखा गया हैं। चोल साम्राज्य, दक्षिण भारत के इतिहास में महत्वपूर्ण स्थान रखता हैं। यह होटल स्टारवुड होटल ग्रुप का 9 वा लक्ज़री कलेक्शन होटल हैं।
आईटीसी ने अपने होटल डिवीज़न की शुरआत अपनी पहली होटल चोला शेराटन के नाम से की थी, जिसका नया नामकरण “माय फार्च्यून” किया गया हैं इस होटल का उद्घाटन 15 सितम्बर 2012 को तमिलनाडु की मुख्यमंत्री जयललिता द्वारा किया गया था। पेशावरी, जो आईटीसी ग्रुप का सिग्नेचर कांसेप्ट होटल हैं ने भी अपना एड्रेस शेराटन चोला से आईटीसी ग्रैंड चोला कर दिया।
इस होटल में 462 खम्भे हैं, इन खम्बों पे हाथों के द्वारा बहुत ही सुन्दर डिज़ाइन उकेरा गया हैं, जो तंजोर के बृहदीश्वर मंदिर से प्रभावित हैं। इस होटल में I मिलियन स्क्वायर फ़ीट के क्षेत्र का का मार्बल का उपयोग किया गया हैं, जो 57 प्रकार के हैं। इस के लिए कंपनी ने इटली में एक मार्बल का खदान ही खरीद लिया था एवं वहां से पत्थरों को निर्माण के लिए चेन्नई लाया जाता था।
इस होटल में 7 लाउन्ज हैं एवं कमरों का साइज 625 स्क्वायर फ़ीट हैं। इस होटल की बेहतरीन नक्काशी मामल्लपुरम के 4000 कारीगरों के द्वारा की गयी थी। इस होटल के निर्माण में कुल 5 साल लगे।
इन कमरों में 326 एक्सक्यूटिव कमरे, 31 ईवा रूम्स, 132 टावर कमरे, 48 आईटीसी सिंगल रूम, 14 डीलक्स सुइट एवं 1 प्रेसिडेन्टिअल् सुइट चोला राजा करईकला के नाम पर एवं एक सिक्स बे ग्रैंड सुइट राजराजा चोला के नाम पर हैं।
इस होटल के 10 जगह पर आपको फ़ूड एवं बेवरेजेज का लोकेशन मिल जायेगा। जिसमे पेशावरी भी सम्मिलित हैं जो अपने नार्थ वेस्ट फ्रंटियर व्यंजनों के लिए एवं रॉयल वेगा एक शाकाहारी रेस्टोरेंट हैं। अन्य रेस्टुरैंट्स में मद्रास पवेलियन, कैफ़े मर्करा, नुटमेग, चेरूट लाउन्ज, पैन एशियाई, मोड़ो मिो, द पब, ट्रंकेबार, एवं ओट्टीमो -कुकिना इटालियन इन सभी होटलों का खाना एक से बढ़कर एक हैं।
लिज़र सुविधाओं में 23,000 स्क्वायर फ़ीट का काया स्पा जिसमे 12 ट्रीटमेंट रूम्स, 2 हमाम, एक योग स्टूडियो, एक टिया लाउन्ज, एक सलून (स्त्रियों/पुरूषों), आउटडोर पूल्स एवं उच्च कोटि का जिम्नेजियम हैं।
इस होटल में 3 स्विमिंग पूल हैं -एक रूफटोप पूल एवं 2 छोटे पूल्स, एक बच्चों का पूल एवं एक जकूज़ी हैं जो बैंक्वेट हॉल के ऊपर स्थित हैं।
इस होटल को लीडरशिप इन एनर्जी एंड एनवायर्नमेंटल डिज़ाइन (लीड) के द्वारा प्लैटिनम रेटिंग दिया गया हैं। इस होटल में 4000 लोग काम करते हैं, जिसमे 1000 लोग दैनिक सुविधाओं के लिए नियुक्त हैं।
इस होटल को लगातार पुरस्कार प्राप्त होटल रहते हैं। जून 2014 में थर्ड एनुअल लोनली प्लेनेट मैगज़ीन ट्रेवल्स अवार्ड में "बेस्ट बिज़नेस होटल" का पुरस्कार दिया गया था।
ढिशुम
ढिशुम भारतीय बॉलीवुड फिल्म है। इसका निर्देशन रोहित धवन ने किया है। जिसमें वरुण धवन ,जॉन अब्राहम ,अक्षय खन्ना तथा जैकलिन फर्नांडीस मुख्य किरदार है। यह फ़िल्म २९ जुलाई २०१६ को सिनेमाघरों में प्रदर्शित हुई।जनवरी 2015 में साजिद नादियादवाला ने इस फिल्म के निर्माण की घोषणा की थी, जिसके वह निर्माता हैं और उसका निर्देशन रोहित धवन कर रहे हैं। इसमें मुख्य किरदारों में वरुण धवन, जैक्लिन फर्नांडीस और जॉन अब्राहम हैं। यह पहली बार है जब वरुण धवन अपने भाई रोहित के साथ कार्य कर रहे हैं। इस फिल्म में अक्षय खन्ना 4 वर्षों बाद दिखाई देंगे।
वस्त्र उद्योग
वस्त्र उद्योग (textile industry या apparel industry) मुख्यतः धागा, वस्त्र तथा कपड़ों के डिजाइन, उत्पादन तथा वितरण से सम्बन्धित है। इसके लिये आवश्यक कच्चा माल प्राकृतिक हो सकता है या रासायनिक उद्योग से निर्मित कृत्रिम (synthetic)।
कृषि क्रांति
यह सर्वविदित है कि विश्व की प्रथम मानव सभ्यता का अन्वेषण भारत में किया गया जो सिंधु घाटी की सभ्यता के नाम से विश्व में विख्यात हुई। यह सभ्यता नवपाषाण युग के पश्चात का अनुक्रम है। नव पाषाण युग वह युग है जिसमें कृषि का आविष्कार किया गया। इस युग में ही मनुष्य अग्नि से भी परिचित हुआ। इस प्रकार कृषि ईश्वरीय वरदान न होकर मानवीय वरदान है। हरित क्रांति- यह खाद्यान्न उत्पादन से संबंधित है। इसकी शुरुआत पंजाब हरियाणा और पश्चिमी उत्तर प्रदेश से सन 1966/1967 में हुआ। इसकी जन्मस्थली पंतनगर विश्वविद्यालय को माना जाता है।
श्वेत क्रांति श्वेत क्रांति का सम्बंध दुग्ध उत्पादन से है।
पीली क्रांति यह तिलहन उत्पादन से संबंधित है।
नीली क्रांति यह मत्स्य पालन से सम्बंधित है।
भीमेश्वर (बहुविकल्पी)
भीमेश्वर नाम के कई स्थान हैं-
भीमेश्वर (नेपाल)
भीमेश्वर नेपाल के जनकपुर अंचल के दोलखा जिला का मुख्यालय एवं नगरपालिका है।
शब-ए-क़द्र
शब-ए-क़द्र (अंग्रेजी: , उर्दू: شب قدر) या लैलतुल-क़द्र मुस्लिम समुदाय रमज़ान के पवित्र महीने की एक रात को कहते हैं। उस रात की विशेषता मुस्लिम मान्यता के अनुसार कुरान की आयतों का पृथ्वी पर जिब्रील जिबरील नाम के फ़रिशते के ज़रिए पैगम्बर मुहम्मद पर अवतरण (नाज़िल) होना शुरू हुआ था। यह रात आम तौर से 27वे रमज़ान की मानी जाती है जिसमें मुसलमान जागते हैं और अपने गुनाहों के लिए अल्लाह से क्षमा माँगते हैं।इस रात की निश्चित पहचान ना होने के कारण आस्थावान मुसलमान लगातार दस दिनों तक उपासना करने के लिए एतिकाफ़ अर्थात दस दिनों तक लगातार मस्जिद में रहकर इबादत करते हैं।
शब-ए-क़द्र हर साल ही किसी एक तय रात में नहीं होती बल्कि बदलती रहती है। क़द्र की रात के निर्धारण करने के बारे में विद्वानों ने कई कथनों पर मतभेद किया है, परन्तु सही होने के सबसे निकट कथन यह है कि वह रात रमज़ान की अंतिम दस रातों की विषम (ताक़) संख्या वाली रातों (21,23,25,27,29) में से कोई एक है। अहल-ए-तशीअ अर्थात शिया मुसलमानों के अनुसार ये उन्नीसवीं, इक्कीसवीं या तएसवीं रात है और सत्ताईसवें रात और पंद्रह शाबान(शबे बरात) की रात के बारे में भी शब-ए-क़द्र का हो सकना माना जाता है।शिया और सुन्नी मुसलमानों में रमज़ान की सत्ताईसवें रात को शबे क़द्र होने को अधिक मानते हैं। सुबह की क़सम और दस रातों की और ज़ुफ्त (षम) व ताक़ (विषम) की और रात की जब आने लगे अक्लमन्द के वास्ते तो ज़रूर बड़ी क़सम है (क़ुरआन, 89:16) “निःसंदेह हमने इस (क़ुरआन) को क़द्र की रात में उतारा है। और तुम्हें क्या मालूम कि क़द्र की रात क्या हैॽ क़द्र की रात हज़ार महीने से उत्तम है। उसमें फ़रिश्ते और रूह (जिब्रील) अपने रब की आज्ञा से उतरते हैं हर महत्वपूर्ण कार्य को पूरा करने के लिए। वह पूर्णतः शान्ति की रात है जो फ़ज्र (उषाकाल) के उदय होने तक रहती है।” [क़ुरआन, सूरतुल-क़द्र :97:1-5]
“जो व्यक्ति क़द्र की रात में ईमान और एह्तिसाब के साथ (यानी अल्लाह के लिए नीयत को खालिस करते हुए) इबादत करेगा उसके पहले के पाप क्षमा कर दिए जाएंगे।” इसे बुखारी (हदीस संख्याः 1901) और मुस्लिम (हदीस संख्याः 760) ने रिवायत किया है। “क़द्र की रात को रमज़ान के महीने के अंतिम दस दिनों की विषम संख्या वाली रातों में तलाश करो।” इसे बुख़ारी (हदीस संख्याः 2017) और मुस्लिम (हदीस संख्याः 1169) ने रिवायत किया है। मैंने शबे क़द्र की तलाश के लिए रमजान के पहले असरे(दस दिन) का एतकाफ (मस्जिद में रात दिन इबादत करना) किया फिर बीच के असरे का एतकाफ किया फिर मुझे बताया गया कि शबे कदर आखरी असरे में है सो तुम में से जो शख्स मेरे साथ एतकाफ करना चाहे वह कर ले। (सही मुस्लिम, पृष्ठ 594, हदीस 1168)
माधोगढ़ दुर्ग
माधोगढ़ दुर्ग राजस्थान के एक गाँव "माधोगढ़ गाँव" में स्थित एक दुर्ग है लेकिन वर्तमान में एक हेरिटेज़ होटल है। यह जयपुर से 42 किमी की दुरी पर स्थित है। इस दुर्ग का निर्माण श्री माधोसिंह जी ने करवाया। सन 2000 में ठाकुर भवानी सिंह जी ने इसे हेरिटेज़ होटल में बदल दिया था।
तिमण गढ़
तिमण गढ़ राजस्थान ,भारत के करौली ज़िले में स्थित एक लोकप्रिय दुर्ग है।  तीमंगढ़ किला , हिण्डौनसिटी के पास मासलपुर तहसील के अन्दर स्थित है। इतिहासकारों का मानना है कि यहाँ निर्मित ये किला 1100 ई में बनवाया गया था जो जल्द ही नष्ट कर दिया गया। इस किले को 1244ई में यदुवंशी राजा तीमंपल जो राजा विजय पाल के वंशज थे द्वारा दोबारा बनवाया गया था। लोगों का मानना है कि आज भी इस किले में अष्ठधातु की प्राचीन मूर्तियां, मिट्टी की विशाल और छोटी मूर्तियों को इस किले के मंदिर के नीचे छुपाया गया है। यहाँ बने मंदिरों की छतों और स्तंभों पर सुंदर ज्यामितीय और फूल के नमूने किसी भी पर्यटक का मन मोहने के लिए काफी हैं साथ ही यहाँ आने वाले पर्यटक मंदिर के स्तंभों पर अलग अलग देवी देवताओं की तस्वीरों को भी बनाया गया है जो प्राचीन कला का एक बेमिसाल नमूना है।कई रिकॉर्ड साइट से खोज की पुष्टि करते हैं कि किला 1196 और 1244 ई. के लोगों के बीच मुहम्मद गौरी बलों द्वारा कब्जा किया गया था, मानना है कि वहाँ एक सागर झील के तल पर पारस पत्थर , किले के पक्ष में मौजूद है। इस साइट से प्राप्त कई रिकॉर्ड इस बात की पुष्टि करते हैं कि 1196 से 1244 के बीच इस किले पर मुहम्मद गौरी ने कब्ज़ा कर रखा था। लोगों का मानना है कि आज भी किले के पास स्थित सागर झील में पारस पत्थर है जिसके स्पर्श से कोई भी चीज सोने की हो सकती है।
तिमण गढ़ का निर्माण तिसमानों ने करवाया था।
राम चौधरी
डॉ॰ रामदास चौधरी (८ अगस्त १९२७ – २० जून २०१५) भौतिकी के प्राध्यापक एवं हिन्दी सेवी थे। उन्होने अमेरिका में अंतरराष्ट्रीय हिंदी समिति और बाद में विश्व हिंदी न्यास गठित कर संयुक्त राष्ट्र में हिंदी को पहुंचाने की कोशिशें कीं। वे अमेरिका में 'हिन्दी की छत्रछाया' समझे जाते थे। वह अक्सर कहा करते थे कि हमें सदियों पहले मॉरिशस, फिजी, ट्रिनिडाड पहुंचे गिरमिटिया मजदूरों से सबक लेना चाहिए, जिन्होंने तमाम विपरीत परिस्थितियों में भी अपनी भाषा व संस्कृति को बचाकर रखा।
राम चौधरी उत्तर प्रदेश के इटावा जिले के भूलपुर गांव में पैदा हुए थे। वे अपने गांव के पहले व्यक्ति थे जो हाईस्कूल पहुंचे। आगरा विश्वविद्यालय से स्नातक होकर उन्होने मोतीलाल विज्ञान महाविद्यालय, भोपाल में ६ वर्ष तक भौतिकी का शिक्षण किया।
उनकी प्रतिभा उन्हें अमेरिका ले गई। कनाडा से उन्होंने पीएचडी और आगे की पढ़ाई की। १९६४ में उन्होने कनाडा के ब्रिटिश कोलम्बिया विश्वविद्यालय (वैंकूवर) से पी-एचडी की। उन्होने कनाडा के ही रॉयल मिलिटरी कॉलेज, किंग्स्टन (Kingston) से १९६६ में पोस्ट डॉक्टरेट किया। वह न्यूयॉर्क के ओसवेगो (Oswego) विश्वविद्यालय में भौतिक शास्त्र के प्रोफेसर बनाए गए। वहां वह मृत्युपर्यंत (88 साल की उम्र तक) एमिरेटस प्रोफेसर रहे।
चौधरी जी ओसवेगो में ही रहते थे। उनकी सहधर्मिणी राज अभी जीवित हैं।
प्रोफेसर चौधरी अमेरिका में थे, पर वह अपने गांव को कभी नहीं भूले। उन्होंने अपने गांव में गरीब लड़कियों के लिए एक इंटर कॉलेज बनवाया, जिसके लिए अपनी जेब से एक लाख डॉलर दिया, अपनी पैतृक संपत्ति दी और अमेरिका से काफी चंदा भी जुटाया। हिंदी को उसका स्थान दिलाने के लिए वे आजीवन संघर्षरत रहे। प्रोफेसर चौधरी ने अमेरिका में पहले अंतरराष्ट्रीय हिंदी समिति और बाद में विश्व हिंदी न्यास गठित कर संयुक्त राष्ट्र में हिंदी को पहुंचाने की कोशिशें कीं।
हिंदी को संयुक्त राष्ट्र की भाषा बनवाने के लिए प्रोफेसर चौधरी अमेरिका में सकारात्मक माहौल बनाने में लगे थे। वह अमेरिकी विश्वविद्यालयों में हिंदी चेयर स्थापित करवाने की कोशिशों में भी लगे हुए थे। एक चेयर की स्थापना पर करीब एक करोड़ अमेरिकी डॉलर खर्च होते हैं। भारतवंशी अमेरिकियों के पास धन की कमी नहीं, मगर प्रोफेसर चौधरी इस बात पर चिंता जताते थे कि धार्मिक कार्यों के लिए तो वे जी भरकर धन देते हैं, लेकिन हिंदी के लिए नहीं। वह प्राय: चीनियों का उदाहरण देते कि किस तरह से वे अपनी भाषा-संस्कृति को दुनिया भर में स्थापित करने की जुगत में लगे रहते हैं।
उन्होने कई मित्रों को विश्व हिंदी न्यास (न्यूयार्क) से जोड़ा। अपने खर्चे से ‘विज्ञान प्रकाश’ पत्रिका का 2002 से प्रकाशन किया। हिंदी में विज्ञान चेतना  को जन आन्दोलन बनाने की दिशा में प्रयास करते रहे।
डॉ राम चौधरी हिन्दी के विकास के लिए सदा चिन्तन करते रहते थे। ८वें विश्व हिन्दी सम्मेलन के बाद उन्होने लिखा था-
जो लोग कहते थे कि विज्ञान को हिंदी में नहीं पढ़ाया जा सकता, उन्हें उन्होंने हिंदी में विज्ञान की किताबें लिखकर करारा जवाब दिया। हिदी जगत, बाल हिंदी जगत, विज्ञान प्रकाश आदि पत्रिकाएं प्रकाशित करके हिंदी की मशाल जलाए रखी। ये पत्रिकाएं अमेरिका में तो हिंदी भाषियों के बीच सेतु का काम करती ही थीं, साथ ही विश्व भर में फैले हिंदी प्रेमियों के लिए भी संबल थीं।
क्षणिका
क्षणिका साहित्य की एक विधा है।
सच पूछा जाये तो क्षणिका योजनाबद्ध लिखी ही नहीं जा सकती है। यह तो वह भाव है यो अनायास ही कोरे पन्नों पर स्वयं अंकित होती है। अगर सरलरूप में कहा जाये तो की आशुकवि ही क्षणिका की रचना सफलता के साथ कर सकता है। साथ ही क्षणिका जितनी मर्मस्पर्शी होगी उतनी वह पाठक के मन पर अपना प्रभाव छोड़ेगी। क्षणिका को हम छोटी कविता भी कह सकते हैं। क्षणिकाएँ हास्य, गम्भीर, शान्त और करुण आदि रसों में भी लिखी जा सकती हैं।
क्षणिका को हम दो भागों में बाँट सकते हैं- दोहा, चौपाई या अशआर अन्य किसी सीमित शब्दों के छोटे-छोटे छन्दों में रची जा सकती है।
इसमें किसी छन्द की मर्यादा की जरूरत नहीं पड़ती है। लेकिन शब्द ऐसे होने चाहिएँ कि वह सीधे दिल पर चोट करें।
अल-तूर
अल-तूर या अत-तूर, जिसे प्राचीनकाल में राएथू () भी कहा जाता था, मिस्र के दक्षिण सीनाई मुहाफ़ज़ाह नामक मुहाफ़ज़ाह (उच्च-स्तरीय प्रशासनिक विभाग) की राजधानी है। इस शहर का नाम पास ही में स्थित तूर पर्वत पर पड़ा है (जिसे जबल अल-तूर या सीनाई पर्वत भी कहते हैं)। इस्लाम, ईसाई धर्म व यहूदी धर्म के अनुसार इस पहाड़ पर ईश्वर ने मूसा को दस धर्मादेश दिये थे। अल-तूर शहर सीनाई प्रायद्वीप के दक्षिणी हिस्से में सुएज़ की खाड़ी के किनारे बसा हुआ है।
प्रधानमंत्री जीवन ज्योति बीमा योजना
प्रधानमंत्री जीवन ज्योति बीमा योजना भारत सरकार द्वारा समर्थित एक जीवन बीमा योजना है। इसका आरम्भ कोलकाता में 9 मई 2015 को भारत के प्रधानमंत्री नरेन्द्र मोदी ने किया था।
भारत सरकार ने समाज के गरीब और कम आय वर्ग के विकास के लिए एक नई जीवन बीमा योजना, प्रधान मंत्री जीवन ज्योति बीमा योजना शुरू की है। एक शुद्ध अवधि बीमा योजना के रूप में, प्रधान मंत्री जीवन ज्योति बीमा योजना 18 से 50 वर्ष के आयु वर्ग के लोगों के लिए उपलब्ध है।
प्रधानमंत्री जीवन ज्योति बीमा योजना एक नवीकरण अवधि की बीमा पॉलिसी है, जो कि वार्षिक रूप से जीवन बीमा कवरेज प्रदान करती है जिस का बीमा किया गया है उस व्यक्ति के निधन के मामले में बीमा कम्पनी उसके व्यारा नामित किये हुए व्यक्ति को 2,00,000 रुपये, देती है इसकी प्रीमियम दर बीमा पालिसी में सबसे किफायती है इसके लिए आप को सिर्फ 330 रूपए देने होंगे ये प्रति वर्ष के लिए रही है तो आप के नवीन वर्ष में इसका प्रमियम दुबारा से 330 देना होगा |
प्रधानमंत्री सुरक्षा बीमा योजना
प्रधानमंत्री सुरक्षा बीमा योजना भारत सरकार द्वारा समर्थित दुर्घटना बीमा योजना है। इसका आरम्भ भारत के प्रधान मंत्री नरेन्द्र मोदी ने ९ मई २०१५ को कोलकाता में किया।
12  रुपये  प्रति वर्ष की न्यूनतम प्रीमियम दर के साथ यह नीति समाज के गरीब और निम्न आय वाले वर्ग के लिए सबसे अधिक फायदेमंद है। प्रधान मंत्री सुरक्षा बीमा योजना आकस्मिक निधन और स्थायी विकलांगता के लिए 2 लाख और  स्थायी आंशिक अक्षमता के लिए 1 लाख रुपये का जीवन कवरेज प्रदान करती है।
अटल पेंशन योजना
अटल पेंशन योजना भारत सरकार द्वारा समर्थित वृत्ति योजना है। इसका लक्ष्य असंगठित क्षेत्र के लोगों को पेंशन की सुविधा प्रदान करना है। इसका आरम्भ कोलकाता में ९ मई 2015 को प्रधानमंत्री नरेन्द्र मोदी ने किया। मई २०१५ तक, भारत की जनसंख्या में से केवल ११% के पास किसी भी तरह की वृत्ति योजना है। इस योजना का लक्ष्य संख्या में वृद्धि करना है।
आप अटल पेंशन योजना के द्वारा 60 वर्ष की आयु के पश्चात ₹१००० /२००० /३००० /४०००  या ₹५००० की मासिक गारंटी पेंशन प्राप्त कर सकते हैं।
अटल पेंशन योजना में, वृत्ति फंड में किए गए प्रत्येक योगदान के लिए पर केंद्र सरकार के कुल योगदान का ५०% सह-योगदान भी करेगी या ₹ १,००)० (यूएस $ १६) प्रति वर्ष, जो भी कम हो, प्रत्येक पात्र ग्राहक के खाते में ५ वर्ष की अवधि के लिए हो। अटल पेंशन योजना में शामिल होने की न्यूनतम आयु १८ वर्ष है और अधिकतम उम्र ४० वर्ष है। बाहर निकलने की उम्र और वृत्ति की शुरुआत ६० साल होगी। अतः अटल पेंशन योजना के अंतर्गत ग्राहक द्वारा न्यूनतम अंशदान २० साल या उससे अधिक हो जाएगा| आधार लाभार्थियों, पति या पत्नी और उम्मीदवारों की पहचान लंबी अवधि में पेंशन के अधिकार और पात्रता से संबंधित विवादों से बचने के लिए प्राथमिक केवाईसी दस्तावेज द्वारा होगी। प्रमाण के लिए एक राशन कार्ड की प्रति प्रस्तुत कर सकते हैं, बैंक पासबुक की कॉपी भी स्वीकार की जायेगी है।
ग्राहकों को मासिक वृत्ति का विकल्प चुनना होगा १,००० से ५,००० रुपये और नियमित रूप से नियत मासिक भुगतान सुनिश्चित करना होगा। उपलब्ध मासिक वृत्ति राशि के अनुसार, संचय चरण के दौरान ग्राहक वृत्ति राशि में कमी या वृद्धि कर सकते हैं। हालांकि, स्विचिंग विकल्प अप्रैल माह के दौरान वर्ष में एक बार प्रदान की जाएगी। यह योजना प्रधान मंत्री जन धन योजना के अंतर्गत खोले गए बैंक खातों से जुड़ी होगी और योगदान स्वचालित रूप से कट जाएगा। इन खातों में से अधिकांश शून्य शेष शुरू में थी। भारत सरकार का उद्देश्य इस और संबंधित योजनाओं का उपयोग करके ऐसे शून्य शेष खातों की संख्या को कम करना है।
भारतीय सौर ऊर्जा निगम
भारतीय सौर ऊर्जा निगम (सेकी) भारत का सार्वजनिक क्षेत्र का एक निगम है। इसकी स्‍थापना कम्‍पनी अधिनियम, 1956 की धारा 25 के अन्‍तर्गत लाभ के लिए नहीं कम्‍पनी के रूप में 20 सितम्‍बर, 2011 को सौर ऊर्जा क्षेत्र को समर्पित एक कार्यान्‍वयन एवं सुविधा संस्‍थान के रूप में हुई थी। इसकी स्‍थापना नवीन एवं नवीकरणीय ऊर्जा मंत्रालय, भारत सरकार के प्रशासनिक नियंत्रणीधीन की गई है। इसको जवाहलाल नेहरू राष्‍ट्रीय सौर मिशन के कार्यान्‍वयन और इसके अन्‍तर्गत निर्धारित लक्ष्‍य को प्राप्‍त करने की सुविधा देने के समग्र दृष्टिकोण के साथ व्‍यापक कार्यकलाप करने का अधिदेश दिया गया है। इस निगम का उद्देश्‍य सम्‍पूर्ण भारत में सौर प्रौद्योगिकी का विकास करना और सौर विद्युत का पूर्ण विकास सुनिश्चित करना है।
कम्‍पनी के मुख्‍य उद्देश्‍य हैं : –
उच्च वोल्टता केबल
उच्च वोल्टता केबल ( high-voltage cable (HV cable)) उच्च वोल्टता पर विद्युत शक्ति के पारेषण (ट्रांसमिशन) के लिये प्रयुक्त होता है। इस प्रकार के केबल में उचित मोटाई का चालक और इंसुलेटर होता है। इसे भूमि के अन्दर या जल के अन्दर भी प्रयोग किया जा सकता है।
संतोष भारतीय
संतोष भारतीय एक भारतीय पत्रकार, पूर्व सांसद एवं समाचार प्रस्तुतकर्ता हैं।
संतोष भारतीय का जन्म भारत के उत्तर प्रदेशकेफर्रुखाबाद जिले के गणेशपुर ग्राम में हुआ था। वे १९८९ में फर्रुखाबाद संसदीय सीट से जनता दल के सांसद चुने गए।
संतोष भारतीय चौथी दुनिया (हिंदी का पहला साप्ताहिक अख़बार) के प्रमुख संपादक हैं। वे भारत के शीर्ष दस पत्रकारों में गिने जाते हैं। वह एक चिंतनशील संपादक हैं, जो बदलाव में विश्वास रखते हैं। 1986 में जब उन्होंने चौथी दुनिया की शुरुआत की थी, तब उन्होंने खोजी पत्रकारिता को पूरी तरह से नए मायने दिए थे।
तालचेर
तालचेर (Talcher) भारत के ओड़िशा राज्य के अनुगुल ज़िले में स्थित एक नगर है। यहाँ से राष्ट्रीय राजमार्ग ५३ गुज़रता है।
सरोजिनी - एक नई पहल
सरोजिनी - एक नई पहल ज़ी टीवी पर प्रसारित होने वाला एक भारतीय हिन्दी धारावाहिक है। यह 20 जुलाई 2015 से सोमवार से शनिवार शाम 6:30 को देता है।
दुष्यंत सिंह (पंकज त्रिपाठी) एक भ्रष्ट नेता है, जो पूरे गाँव के लोगों को पुतले की तरह नचाता है। वह घर पर भी केवल अपना ही नियम चलाता है। उसका बेटा सोमेन्द्र (मोहित सहगल) पढ़ाई के जगह बदमाशी आदि कार्य करता है। इसके बाद उस घर पर सरोजिनी (शिनी दोषी) आती है।
दखमा
दखमा या 'टॉवर ऑफ साइलेंस' (निस्तब्धता का दुर्ग) पारसियों के कब्रिस्तान को कहते हैं। यह गोलाकार खोखली इमारत के रूप में होता है जिसमें शव कौओं, चीलों आदि के खाने के लिए फेंक दिये जाते हैं। यहां पर पारसी लोग अपने मृत जनों का अंतिम संस्कार करते हैं। पारसी समुदाय में मृत शवों को न ही जलाया जाता है और न ही दफनाया जाता है, बल्कि उन शवों की चील, कौओं और अन्य पशु-पक्षियों के लिए आहार स्वरूप छोड़ दिया जाता है।
दरअसल, पारसी पृथ्वी, जल और अग्नि को बहुत पवित्र मानते हैं, इसलिए समाज के किसी व्यक्ति के मर जाने पर उसकी देह को इन तीनों के हवाले नहीं करते। इसके बजाय मृत देह को आकाश के हवाले किया जाता है। मृत देह को एक ऊंचे बुर्ज (टावर ऑफ साइलेंस) पर रख दिया जाता है, जहां उसे गिद्ध और चील जैसे पक्षी खा जाते हैं। इस ऊंचे या शव निपटान के स्थान को "दाख्मा" कहते हैं और पूरी प्रक्रिया को “दोखमेनाशीनी” कहा जाता है।
मुंबई के मालाबार हिल पर एक टावर ऑफ साइलेंस स्थित है। मालाबार हिल्स मुंबई का सबसे पॉश इलाका है। यह चारों ओर से घने जंगल से घिरा हुआ है। ऐसा कहा जाता है कि इसका निर्माण 19 वीं सदी में हुआ था। टावर ऑफ़ साइलेंस में केवल एक ही लोहे का दरवाज़ा है। टावर का ऊपरी हिस्सा खुला रहता हैं, जहां शवों को रखा जाता है। यहाँ सिर्फ पारसियों के शवों को रखा जाता है क्योंकि उनका मानना है कि आग, पानी बहुत पवित्र है; इन्हें अपवित्र नहीं करना चाहिए इसलिए वह अपनों का शरीर पशु, पक्षी, जानवर, आकाश के हवाले कर देते हैं।
सुबोध घोष
सुबोध घोष (१९०९-१९८०) कोलकता के दैनिक समाचारपत्र, आनन्द बाजार पत्रिका के साथ कार्यरत एक विख्यात बंगाली लेखक और पत्रकार थे।
रॉबर्ट एंडरसन ( कवि )
रॉबर्ट एंडरसन (Robert Anderson ; 1770 – 1833) अंगरेज कवि थे जिन्होने कुम्ब्रियन बोली (Cumbrian dialect) में कविताएं रची। वे एक श्रमिक वर्ग के कवि थे।
विन्सेंट जॉन पीटर सल्दान्हा
विन्सेंट जॉन पीटर सल्दान्हा (Vincent John Peter Saldanha ; कन्नड : ವಿನ್ಸೆಂಟ್ ಜಾನ್ ಪೀಟರ್ ಸಲ್ದಂಹ ; 9 जून् 1925 – 22 फरवरी 2000)) कोंकणी भाषा के साहित्यकार, नाटककार, उपन्यासकार और कवि थे। उन्होने कोंकणी साहित्य के प्रति अन्य महत्त्वपूर्ण योगदान दिए हैं। सल्दान्हा ने अपने हर लेखन रचना में अपने कैथलिक पहचान को अच्छे तरह से बनाया रखा था। वह अक्सर अपने ही जात के लोगों के बारे मे लिखते थे। वह 'खदप' या 'रॉक' नाम से लोकप्रीय थे।
2015 गुजरात बाढ़
भारी वर्षा के चलते भारतीय राज्य गुजरात में बाढ़ आ गई थी। बाढ़ 23 जून 2015 को भारी वर्षा के कारण आई थी तथा इसका प्रभाव 26 जून तक रहा। बाढ़ में 90 से भी अधिक लोगों की जानें गई। इस बाढ़ में "गिर फोरेस्ट नेशनल पार्क" भी इसकी चपेट में आया है इससे जानवरों को भी हानि पहुँची है। बाढ़ में अमरेली ज़िले में सबसे ज्यादा 26 से ज्यादा लोगों की जानें गई।
महीप सिंह
डॉ महीप सिंह (15 अगस्त, 1930 - 24 नवम्बर, 2015) हिन्दी के प्रसिद्ध लेखक, स्तम्भकार और पत्रकार थे। उन्हें २००९ का भारत भारती सम्मान प्रदान किया गया था। वह विभिन्न पत्र-पत्रिकाओं में राष्ट्रीय मसलों पर लेख भी लिखते थे। उन्होंने करीब 125 कहानियां और कई उपन्यास भी लिखे थे। वे दिल्ली विश्वविद्यालय में हिन्दी के प्राध्यापक रहे। उन्हें ६० के दशक में हिन्दी साहित्य जगत में संचेतन कहानी के आन्दोलन की शुरुआत करने के लिए जाना जाता है।
महीपसिंह का जन्म उत्तर प्रदेश के उन्नाव जिले एक गांव में 15 अगस्त, 1930 को हुआ था। उनके पिता कुछ वर्ष पहले ही सराय आलमगीर (जिला गुजरान, पश्चिमी पाकिस्तान) से आकर उन्नाव में बस गए थे। उन्होने डी.ए.वी. कॉलेज, कानपुर से एम.ए। हिन्दी और आगरा विश्वविद्यालय से पी॰एच॰डी॰ की। खालसा कॉलेज, मुम्बई एवं खालसा कॉलेज, दिल्ली में अध्यापन सहित कन्साई विश्वविद्यालय, हीराकाता (जापान) में विजिटिंग प्रोफेसर रहे। शिक्षा मंत्रालय, हिन्दी संस्थान, हिन्दी व पंजाबी अकादमी, भाषा विभाग (पंजाब) सहित कई संस्थाओं से सम्मानित। 'पत्रिका' (दूरदर्शन) का अनेक वर्ष संयोजन। धारावाहिक 'लोक-लोक की बात' और 'रिश्ते' प्रसारित। कई देशों की साहित्यिक यात्राएं। पत्रिका 'संचेतना' का संपादन।
'सुबह के फूल', 'उजाले के उल्लू', 'एक लड़की शोभा', 'घिराव', 'कुछ और कितना', 'कितने संबंध' 'धूप की उंगलियों के निशान', 'चर्चित कहानियां', 'मेरी प्रिय कहानियां', 'इक्यावन कहानियां' आदि।
'यह भी नहीं', 'अभी शेष है' , 'बीच की धूप', 'धूप ढ़लने के बाद' ।
‘कुछ सोचा : कुछ समझा’ (निबंध संग्रह), ‘गुरु गोबिंद सिंह और उनकी हिंदी कविता’, ‘आदिग्रंथ में संगृहीत संत कवि’, ‘सिख विचारधारा : गुरु नानक से गुरु ग्रंथ साहिब तक’ (शोधग्रंथ), ‘गुरु गोबिंद सिंह : जीवनी और आदर्श’, ‘गुरु तेगबहादुर : जीवन और आदर्श’, ‘स्वामी विवेकानन्द’ (जीवनी), ‘न इस तरफ’, ‘गुरु नानक जीवन प्रसंग’, ‘एक थी संदूकची’ (बाल सहित्य), ‘सचेतन कहानी : रचना और विचार’, ‘गुरु नानक और उनका काव्य', 'कविता की भूमिका', ‘लेखक और अभिव्यक्‍ति की स्वाधीनता’, ‘हिंदी उपन्यास : समकालीन परिदृश्य’, ‘साहित्य और दलित चेतना’, ‘जापान : साहित्य की झलक’, ‘आधुनिक उर्दू साहित्य।
चार दशकों से ‘संचेतना’ का संपादन, विष्णु प्रभाकर : व्यक्‍तित्व और साहित्य’ (संपादित)
५०००० क्वावार
क्वावार (प्रतीक: ), जिसका अंतर्राष्ट्रीय खगोलीय संघ द्वारा रखा गया इसका औपचारिक नाम ५०००० क्वावार () है, हमारे सौर मण्डल के काइपर घेरे में स्थित यम (प्लूटो) से लगभग आधे आकार की एक खगोलीय वस्तु है। अंतर्राष्ट्रीय खगोलीय संघ के नियमों के तहत यदी ग्रह से छोटी कोई वस्तु इतना द्रव्यमान रखती हो कि स्वयं को गोलाकार कर सके तो उसे बौना ग्रह का दर्जा दिया जाता है। क्वावार पृथ्वी से इतना दूर है कि उसका आकार सही रूप से अनुमानित नहीं हो पाया है, इसलिये यह ज्ञात​ नहीं कि यह बौना ग्रह है या नहीं। क्वावार का एक वेवोट () नाम का ज्ञात​ उपग्रह है। क्ववार की खोज २००२ में और उसके उपग्रह वेवोट की खोज २००७ में हुई थी।
२००२ में लास एंजेल्स​ के पास हुए अनुसन्धान के कारण क्वावार की खोज होने के बाद अंतर्राष्ट्रीय खगोलीय संघ ने निर्णय लिया कि उसका नाम लास एंजेल्स​ क्षेत्र में प्राचीनकाल से बस रहे तोन्गवा () नामक अमेरिकी आदिवासी जनजाति के सृष्टिकर्ता-देवता क्वावार पर रखा जाए। अंग्रेज़ी में पहला इसका नाम उच्चारण के अनुसार "Kwawar" लिखा गया लेकिन फिर तोन्गवा क़बीले के सदस्यों ने इसे पारम्परिक "Quaoar" रूप से लिखे जाने की मांग करी जो मंज़ूर कर ली गई। २००७ में जब क्वावार का उपग्रह मिला तो उसका नामकरण करने का अधिकार फिर से तोन्गवा जनजाति को दिया गया। उन्होने अपनी धर्मकथाओं से अनुसार इसका नाम क्वावार देवता के पुत्र वेवोट पर रखा।
क्वावार सूरज से लगभग ४३.३ खगोलीय इकाईयों (यानि ६.४८ अरब किमी) की दूरी पर है। इसकी परिक्रमा कक्षा सौर मण्डल के चपटे चक्र से ८ डिग्री के कोण (ऐंगल) पर है। इसे सूरज की एक परिक्रमा पूरा करने में लगभग २८४.५ वर्ष लग जाते हैं।
क्वावार का एल्बीडो (सफ़ेदपन या चमकीलापन) ०.१ है, जो काफ़ी कम माना जाता है। काइपर घेरे में स्थित वस्तुओं की सतह पर बर्फ़ होने के कारण वे अक्सर चमकीली होती हैं। क्वावार का कम चमकीलापन सम्भवतः इस बात का संकेत है कि किसी अज्ञात​ प्रक्रिया से उसके ऊपर से हिम उड़ चुका है। क्वावार की सतह में लालिमा नज़र आती है। क्वावार का व्यास (डायामीटर) लगभग १,१०० किमी है। तुलना के लिये हमारे चंद्रमा का व्यास लगभग ३,४७५ किमी है।
वेवोट का व्यास लगभग ७४ किमी अनुमानित किया गया है और वह क्वावार से १४,५०० किमी की दूरी पर कक्षा में उसकी परिक्रमा कर रहा है। वेवोट का घनत्व और एल्बीडो क्वावार जैसा ही है, जिससे वैज्ञानिक​ अंदाज़ा लगाते हैं कि कभी क्वावार की किसी अन्य वस्तु से ठोकर लगने के कारण वेवोट उससे टूटकर अलग हो गया और उसकी परिक्रमा करने लगा। सम्भव है कि इसी प्रहार की वजह से क्वावार की उपरी बर्फ़ीली सतह भी खोई गई हो।
लजान्द्र रूपान्तर
गणित में किसी वास्तविक मान वाले, तथा सभी बिन्दुओं पर अवकलनीय फलन "f" तथा "g" में निम्नलिखित सम्बन्ध हो तो g को f का लजान्द्र रूपान्तर (LegendreTransform) कहा जाता है। इस रूपान्तर का नाम फ्रांसीसी गणितज्ञ आद्रियें मारि लजान्द्र (Adrien-Marie Legendre) के नाम पर पड़ा है।
जहाँ D , अवकलज (डिफरेंशियल) का प्रतीक है तथा दाहिनी ओर आने वाला -1 , प्रतिलोम फलन को सूचित कर रहा है। यह आसानी से दिखाया जा सकता है कि g , f का लजान्द्र रूपान्तर हो तो f, g का लजान्द्र रूपान्तर होगा
उदाहरण के लिये, फलन formula_2 तथा फलन formula_3 एक दूसरे के लजान्द्र रूपान्तर हैं।
एक विशेष स्थिति में, यदि फलन f एक उत्तल फलन (कान्वेक्स फंक्शन) हो तो इसका लजान्द्र रूपान्तर ƒ निम्नलिखित सम्बन्ध द्वारा अभिव्यक्त किया जा सकता है-Let defined on , where is a fixed constant.
For fixed, the function of has the first derivative and second derivative ; there is one stationary point at , which is always a maximum. Thus, and
टर्मिनेटर जेनिसिस
टर्मिनेटर जेनिसिस एक 2015 में बनी अमेरिकी फिल्म है। इसका निर्देशन एलन टेलर ने किया है। यह टर्मिनेटर का एक और भाग है। यह 1 जुलाई 2015 को सिनेमा घरों में प्रदर्शित हुआ।
वर्ष 2029 में जॉन कोनर (जैसन क्लार्क) लॉस अंजेलिस में रहता है और स्काईनेट से लड़ता है। स्काईनेट का मुख्य हथियार एक समय के पार जाने वाला उपकरण रहता है। जिससे वह 1984 में कोनर की माँ को मारने के लिए टर्मिनेटर भेजता है।
रत्ना पाठक
रत्ना पाठक एक भारतीय फ़िल्म एवं टेलीविज़न अभिनेत्री हैं।
वे नसीरुद्दीन शाह से विवाहित हैं। सुप्रिया पाठक उनकी बहन हैं।
अवमुख फलन
गणित में, किसी अन्तराल में परिभाषित वास्तविक-मान फलन f(x) अवमुख फलन कहा जाता है यदि इस फलन के ग्राफ के किसी दो बिन्दुओं को मिलाने वाली सरल रेखा खण्ड सभी बिन्दुओं पर उस ग्राफ के ऊपर स्थित हो। स्विघात फलन f(x)=x तथा इक्सपोएनेन्शियल फलन f(x)=e अवमुख फलन के सुप्रसिद्ध उदाहरण हैं।
फलन f अवमुख फलन होगा, यदि उस डोमेन में x तथा y के सभी मानों तथा [0,1] अन्तराल में "t" के सभी मानों के लिये निम्नलिखित सम्बन्ध सत्य हो-
अनामिका (धारावाहिक)
अनामिका एक भारतीय हिन्दी धारावाहिक है। यह धारावाहिक सोनी पर 26 नवम्बर 2012 से 13 सितम्बर 2013 तक चला। इसके मुख्य किरदार में मुदित नायर और सिमरन कौर हैं।
यह कहानी तब शुरू होती है जब जीत सलूजा (मुदित नायर) एक दिन अचानक एक अनजान महिला (सिमरन कौर) से मिलता है। वह अपना नाम अनामिका बताती है। अनामिका जीत से प्यार करने लगती है, लेकिन जीत रानों से प्यार करता है। रानों जीत को अनामिका से बचाना चाहती है और बाद में जीत और रानों की शादी हो जाती है। लेकिन अनामिका एक आत्मा के रूप में जीत के घर आती है। अनामिका के अस्तित्व को पूरी तरह से मिटाने के लिए रानों भी मर जाती है। लेकिन उसकी आत्मा वहीं रहती है। जिसे केवल एक छवि गुप्ता ही देख सकती है।
रानों के मौत के बाद जीत मुक्केबाजी छोड़ कर अपने पिता के व्यवसाय में काम करने लगता है, जहाँ छवि गुप्ता उसकी सहायक के पद पर काम करती है। अनामिका जीत के पास एक नए रूप में अनामिका मल्होत्रा बनकर आ जाती है। छवि और जीत एक दूसरे के करीब आते जाते हैं लेकिन उस समय अनामिका भी उसके करीब आते जाती है। छवि को रानों की आत्मा कहती है की वह जीत से शादी कर ले। जीत के परिवार वाले जीत और छवि की शादी करा देते हैं। इस शादी से अनामिका क्रोधित हो जाती है और जीत और छवि के घर पर तरह तरह से परेशान करने की कोशिश करती है।
अनामिका छवि को अपने जाल में फंसा लेती है। जीत को लगता है की छवि ही उसके ऊपर काला जादू कर रही है। लेकिन छवि यह सिद्ध कर देती है की यह काला जादू वह नहीं बल्कि अनामिका कर रही है और अनामिका का सच जीत और उसके परिवार के सामने आ जाता है। लेकिन अनामिका जीत की माँ को अपने घर पर रखती है और उसे छुड़ाने के लिए जीत को घर बुलाती है। वह उसकी माँ को उसके आत्मा के जगह पर देती है। अनामिका जीत की रूह को अपने काली दुनिया में ले जाती है।
जीत का परिवार अपने कुत्ते के सहायता के जीत के शरीर को खोज लेता है। छवि जीत की आत्मा को उसके शरीर में वापस लाने के लिए वह भी अनामिका के काली दुनिया में चले जाती है। अनामिका जीत और अपने बच्चे को जन्म देने के लिए जीत को भी अपने तरह बनाने की कोशिश करती है। लेकिन छवि भी वहाँ पहुँच जाती है और बाद में अनामिका की सारी शक्ति चले जाती है और उसका अंत हो जाता है। जीत और छवि दोनों की आत्मा अपने शरीर में प्रवेश करती है। इसके कुछ महीनों के बाद पता चलता है की छवि जीत के बच्चे की माँ बनने वाली है। तभी उनके घर पर कोई दस्तक देता है। वहाँ एक छोटी बच्ची मिलती है। उनका परिवार उसे तब तक के लिए रख लेता है जब तक उसे उसका परिवार न मिल जाये। बाद में पता चलता है की वह अनामिका और जीत की बेटी है जो अनामिका के समाप्त होने से पहले ही आ गई थी।
अमीश त्रिपाठी
अमीश त्रिपाठी एक भारतीय लेखक हैं। इनकी कहानी पर हॉलीवुड फिल्म भी बनी है। ‘द इम्मोर्टल्स ऑफ़ मेलुहा’ (2010), ‘द सीक्रेट ऑफ नागाज’(2011) और ‘द ओथ ऑफ द वायुपुत्राज’ (2013) के लेखन के कहानी के अधिकार के लिए एक अमेरिकी निर्माता ने बहुत अच्छे सौदे की पेशकश की है। शिवा ट्रायलॉजीपर बेस्डह थर्ड और लास्ट पार्ट द ओथ ऑफ वायुपुत्र की 5 लाख प्रति एक सप्ताह में ही बिक गई।
[[श्रेणी:मुंबई के लोग]
पी भास्करण
पी भास्करण एक भारतीय मलयालम कवि हैं। यह अब तक 250 फिल्मों में 3000 से अधिक गाने लिख चुके हैं। यह आल इंडिया रेडियो में कार्य करते थे। जिसके बाद यह फिल्मों में आए। यह 44 मलयालम फिल्मों को निर्देशित कर चुके हैं और 6 फिल्मों का निर्माण भी किया है। यह कुछ फिल्मों में अभिनय भी कर चुके हैं। इन्हे राष्ट्रीय फिल्म पुरस्कार भी मिल चुका है।
इनका जन्म 21 अप्रैल 1924 में हुआ था। इनके पिता भारतीय स्वतंत्रता सेलानी थे।
१९९१ का भारत का आर्थिक संकट
सन 1985 से ही भारत भुगतान संतुलन की समस्या झेल रहा था। किन्तु 1990 के बीतते-बीतते यह समस्या एक गम्भीर संकट का रूप धारन कर चुकी थी। सरकार्र दिवालिया होने के कगार पर आ चुकी थी, भारतीय रिजर्व बैंक नया क्रेडित देना बन्द कर दिया था, और विदेशी मुद्रा इतना कम रह गया था कि इससे मुश्किल से तीन सप्ताह का आयात सम्भव हो पाता।
इस संकट को देखते हुए भारत सरकार ने सरकारी सोना को वायुयान से ले जाकर अन्तरराष्ट्रीय मुद्रा कोष को दिया और इसके बदले में उससे ऋण प्राप्त किया।
खोजी पत्रकारिता
खोजी पत्रकारिता (Investigative journalism), खोजी पत्रकारिता को जासूसी पत्रकारिता भी कहा जाता है। असल में तो हर प्रकार की पत्रकारिता में समाचार बनाने के लिए किसी न किसी रूप में जांच पड़ताल की जाती है यानि कुछ नया खोजने का प्रयास किया जाता है, खोजी पत्रकारिता तथ्यों को खोजने की वजह से थोड़ा अलग हटकर माना गया है। तथ्यों पर आधारित खबर को खोज कर निकालना खोजी पत्रकारिता है। खोजी पत्रकारिता वह है, जिसमें तथ्य जुटाने के लिए गहन पड़ताल की जाती है और जैसे जैसे जांच पड़ताल आगे बढ़ती है, उसी प्रकार रहस्य की परतें खुलती जाती है।खोजी पत्रकार संघ के सदस्यों को अपनी खोजी पत्रकारिता के लिए ही जाना जाता है। संघ में विभिन्न समाचार पत्रों, न्यूज चैनल एवं पत्रिकाओं में कार्य करने वाले पत्रकार सदस्य हैं। यदि किसी भी प्रकार की जानकारी को दबाया या छिपाया जा रहा हो, जो तथ्य किसी भी प्रकार की लापरवाही, शोषण, अनियमितता, रिस्वतखोरी, गबन, भ्रष्टाचार को सार्वजनिक करता हो या जनता के धन को गलत ढंग से प्रयोग किया जा  रहा हो या जनता का काम करने में जानबूझ कर अफसर आनाकानी कर रहे हों तो ऐसे समाचारों को सामने लाना खोजी पत्रकारिता है और यही खोजी पत्रकार का कत्र्तव्य भी है। सारंश यह है कि सत्य को तथ्यों के साथ खोज निकालना ही खोजी पत्रकारिता है। अपने संघ या टीम की सहायता से किसी बात की तह तक जाना और सत्य को खोज कर निकालना ही खोजी पत्रकारिता का स्पष्ट उदाहरण है। बड़े घोटालों या किसी विभाग में हो रही लापरवाही एवं भ्रष्टाचार को उजागर करना ही खोजी पत्रकारिता है।
पत्रकारिता का वह रूप है जिसमें रिपोर्टर किसी एक विषय (मुद्दे) को लेकर उसकी गहन छानबीन करते हैं। भारत में खोजी पत्रकारों के द्वारा एक खोजी पत्रकार संघ(Reg.02260) बनाया गया है। जिसमें पत्रकार खबरों की जांच पड़ताल के समय एक दूसरे की सहायता करते हैं। प्रत्येक टीम में कम से कम 5 सदस्य हैं। इसी प्रकार की बहुत टीमें खोजी पत्रकारिता के माध्यम से खबरें खोज कर निकाल रही है। यह सब टीम वर्क का ही कमाल है कि समय पर खोजी पत्रकार संघ की टीम गलत कार्य करने वालों का पर्दाफाश कर रही है। बढ़ते अपराधों को देखते हुए खोजी पत्रकार संघ में नए लोग प्रवेश कर रहे हैं। खोजी पत्रकार संघ पत्रकारों की सहायाता करता है। संघ की ओर पत्रकारों को स्पाई कैमरे, माइक व अन्य सामान उपलब्ध करवाया जाता है। जिससे की पत्रकार उन दबी हुई खबरों को खोज कर निकाल सकें, जिन्हें दबाने का प्रयास किया जा रहा था। ऐसा कहा जाता है कि खोजी पत्रकार संघ के सदस्यों के पास हर प्रकार की जानकारी है। उनके पास खबरों के बेहतरीन सोर्स हैं। खोजी पत्रकार संघ के ज्यादातर पत्रकार समाचार पत्रों एवं पत्रिकाओं के लिए फ्रिलांसर के रुप में काम करते हैं ओर उन्हें खबरें भेजने का कार्य करते हैं। खोजी पत्रकार संघ ही खोजी पत्रकारिता को जीवित रखे हुए हैं। खोजी पत्रकारिता में पत्रकार अपनी टीम के साथ उस खबर की इन्वेस्टिगेशन करते हैं जो कि समाज के लिए जरूरी हो। खोजी पत्रकारिता के दौरान एक खबर को कवर करने में सप्ताहभर ओर उससे भी ज्यादा लग सकता है।
नीली बलाई
नीली बलाई (Nellie Bly ; 5 मई, 1864 – 27 जनवरी, 1922) एक अमेरिकी पत्रकार थी जिसका वास्तविक नाम एलिजाबेथ कोचरीने सीमान (Elizabeth Cochrane Seaman) था।
सेलिब्रिटी क्रिकेट लीग
सेलिब्रिटी क्रिकेट लीग भारत की गैर-पैशेवर पुरूष क्रिकेट-लीग है। इसमें भारतीय सिनेमा के विभिन्न क्षेत्रों के आठ बड़े अभिनेताओं द्वारा चुनी गयी आठ टीमें भाग लेती हैं। चूँकि इसकी स्थापना इसके मैचों के टेलीविजन दर्शकों के अधार पर इंटरनेशनल क्रिकेट काउंशिल (आईसीसी) से भी अधिक लोकप्र्य है। इसको मीडिया द्वारा व्यापक रूप से दिखाया गया।
राजस्थान के पहाड़ी दुर्ग
राजस्थान के छह पहाड़ी दुर्ग यूनेस्को के विश्व धरोहर में शामिल है। वे दुर्ग है: ये दुर्ग ८वीं से १८वीं सद तक चले राजपूत शासन का प्रतीक है। इन में से कई दुर्ग २० किमी तक की तटबंदी रखते है।
आधिकारिक जालस्थल
श्री राजकुमार हरदयाल सिंह, राजकीय संग्रहालय, सीकर
राजकुमार हरदयाल सिंह राजकीय संग्रहालय अथवा सीकर संग्रहालय भारतीय राज्य राजस्थान के सीकर शहर में स्थित एक संग्रहालय है। यहाँ शेखावाटी क्षेत्र की पुराधरोहर एवं अन्य विविध पुरा सामग्री को संकलित गया है। वर्तमान स्वरुप में सीकर संग्रहालय की स्थापना राजस्थान के पुरातत्व संग्रहालय विभाग द्वारा की गई है जिसका विधिवत उद्घाटन 2006 में किया गया, हालाँकि मूल रूप में सीकर में संग्रहालय की स्थापना 1945 में कर्नल वेब के द्वारा की गयी थी ताकि हर्ष पर्वत स्थित दसवीं सदी में निर्मित, चौहानों के देवता शिव (हर्षनाथ) के मंदिर में उत्खनन से प्राप्त शिलालेखों और मूर्तियों को संरक्षित किया जा सके। इस संग्रहालय को 2017 में आम लोगों के लिए खोल दिया गया।
सिसोदिया रानी बाग
सिसोदिया रानी बाग एक बाग तथा महल है जो भारतीय राज्य राजस्थान की राजधानी जयपुर से 6 किमी की दूरी पर स्थित है। इसका निर्माण सवाई जयसिंह ने 1728 में करवाया था। 1991 में एक भारतीय हिंदी फ़िल्म लम्हें की शूटिंग भी यहीं की गई थी। उस फ़िल्म में अनिल कपूर तथा श्री देवी ने अभिनय किया था। यह बाग बहुत सुंदर है।
देवनारायण की फड़
देवनारायण की फड़ (राजस्थानी : देवनारायण री पड़) एक कपड़े पर बनाई गई भगवान विष्णु के अवतार देवनारायण की महागाथा है जो मुख्यतः राजस्थान तथा मध्य प्रदेश में गाई जाती है। राजस्थान में भोपे फड़ पर बने चित्रों को देखकर गाने गाते हैं जिसे राजस्थानी भाषा में 'पड़ का बाचना' कहा जाता है। देवनारायण भगवान विष्णु के अवतार थे। इनका जन्म विक्रम संवत के अनुसार 968 में हुआ था।
अमाण्डा पीट
अमाण्डा पीट (अंग्रेजी :Amanda Peet) (जन्म :11 जनवरी 1972) एक अमेरिकन फ़िल्म अभिनेत्री है जिन्होंने कई फ़िल्मों तथा टेलीविज़न धारावाहिकों में काम किया है। अमाण्डा पीट ने अपनी पढ़ाई कॉलम्बिया विश्वविद्यालय से पूर्ण की। karan
केसरोली पहाड़ी दुर्ग
केसरोली पहाड़ी दुर्ग 14वीं शताब्दी में बनाया गया एक दुर्ग (किला) है जो भारतीय राज्य राजस्थान के अलवर ज़िले में स्थित है। अभी वर्तमान में केसरोली पहाड़ी दुर्ग एक हेरिटेज़ होटल है जिसका संचालन नीमराना होटल समूह कर रहा है।
रईस (फ़िल्म)
रईस अपराध पर आधारित हिन्दी भाषा में बनी एक भारतीय एक्शन थ्रिलर बॉलीवुड फ़िल्म है। इसका निर्देशन राहुल ढोलकिया ने किया है। इसका निर्माण फरहान अख्तर, रितेश सिधवानी और गौरी खान ने किया है। इसका निर्माण अप्रैल 2015 में शुरू हुआ। इसमें शाहरुख खान, माहिरा खान और नवाज़ुद्दीन सिद्दीकी मुख्य किरदार में हैं। फिल्म में अभिनेत्री सन्नी लियोन एक विशेष गाने में शाहरुख खान के साथ हैं। फ़िल्म को गुजरात के अपराधी अब्दुल लतीफ़ पर आधारित बताया जा रहा था पर फ़िल्म निर्माताओं ने यह स्पष्ट किया कि, "फ़िल्म की कहानी पूरी तरह से काल्पनिक है जिसका किसी भी व्यक्ति से कोई लेना-देना नहीं है"। फ़िल्म २५ जनवरी २०१७ को सिनेमाघरों में प्रदर्शित हुई।
फिल्म 1960 के दशक के मध्य में शुरू होती है और 1991 में समाप्त होती है (जैसा कि फिल्म में एक अखबार की तारीख के साथ स्पष्ट है)। रईस (शाहरुख खान) गुजरात के फतेहपुर में रहता है, एक ऐसा राज्य जहां शराबबंदी लागू है, और बहुत कम उम्र में कानूनी शराब के धंधे में शामिल हो जाता है। सादिक (मोहम्मद जीशान अय्यूब) के साथ, वह एक गैंगस्टर जयराज (अतुल कुलकर्णी) के लिए काम करता है, जो पुलिस को रिश्वत देकर अवैध रूप से शराब की तस्करी करता है। रईस अपनी मां (शीबा चड्ढा) के दर्शन से जीता है: हर व्यवसाय अच्छा है, और कोई भी धर्म किसी भी व्यवसाय से बड़ा नहीं है क्योंकि यह किसी को भी नुकसान नहीं पहुंचाता है। रईस जयराज के साथ भाग लेने का फैसला करता है और खुद ही काम करना शुरू कर देता है। वह मुंबई में मुसाभाई (नरेंद्र झा) से मिलता है, और उसकी मदद से, वह अपना बूटलेगिंग व्यवसाय शुरू करता है। इस बीच, एक ईमानदार पुलिस अधिकारी, इंस्पेक्टर जे। ए। मजमुदार (नवाज़ुद्दीन सिद्दीकी) फतेहपुर में स्थानांतरित हो जाता है और शराब डीलरों पर बड़ी कार्रवाई शुरू करता है।फिल्म की शूटिंग अप्रैल 2015 में शुरू हुई। []] फिल्म की शूटिंग मुम्बई में की गई है, और सेट को अहमदाबाद की मलिन बस्तियों को चित्रित करने के लिए फिर से तैयार किया गया। फ़िल्म का आखिरी शेड्यूल जनवरी 2016 में गुजरात में शूट किया गया था। विरोध के बावजूद, फ़िल्म को जनवरी और फरवरी 2016 के बीच बिना किसी व्यवधान के भुज में शूट किया गया। प्राचीन मस्जिद और मकबरे परिसर, सरखेज रोजा में अहमदाबाद में शूटिंग के लिए भारतीय पुरातत्व सर्वेक्षण द्वारा मंजूरी जारी की गई थी।
रईस के लिए संगीत राम सम्पत ने दिया है। जावेद अख्तर ने फिल्म के गाने लिखे हैं। फिल्म के संगीत अधिकारों का अधिग्रहण ज़ी म्यूजिक कंपनी ने किया है। फिल्म का गाना "लैला मैं लैला" १९८० की फिल्म "कुर्बानी" से लिया गया है और पुनर्निर्मित किया है। सम्पूर्ण एलबम २४ जनवरी २०१७ को रिलीज़ की गयी।
माहिरा ख़ान
माहिरा हाफिज़ खान एक पाकिस्तानी अभिनेत्री हैं। यह मुख्य रूप से हमसफर नामक धारावाहिक के कारण जानी जाती हैंकराची में जन्मी, खान ने 2006 में एक वीजे के रूप में अपना करियर शुरू किया था। उन्होंने अपने स्क्रीन डेब्यू आतिफ असलम के साथ रोमांस बोल (2011) में किया, जिसने सर्वश्रेष्ठ अभिनेत्री (फिल्म) नामांकन के लिए लक्स स्टाइल अवार्ड अर्जित किया। वह हमसफर में एक अभिनीत भूमिका थी जिसने उसे सैटेलाइट बेस्ट टीवी एक्ट्रेस के लिए लक्स स्टाइल अवार्ड और बेस्ट ऑनस्क्रीन कपल के लिए हम अवार्ड दिया था।।
उनके एक छोटे भाई हसन खान हैं जो पेशे के पत्रकार हैं। खान ने 2006 में लॉस एंजिल्स में पति अली आसकारी से मुलाकात की थी। कुछ मीडिया रिपोर्टों का कहना है कि वह सिंडु टीवी स्टूडियो में उससे मिले। उन्होंने शादी में एक शादीशुदा शादी के बावजूद एक पारंपरिक इस्लामी विवाह समारोह में 2007 में अली असकरी से शादी की। उसने 2009 में एक लड़के, अज़लन को जन्म दिया। दंपति 2015 में तलाकशुदा।
प्रतिभा पॉल
प्रतिभा पॉल एक भारतीय टेलीविज़न अभिनेत्री है इन्होंने कई टेलीविज़न धारावाहिकों में अभिनय किया है।
इण्डोनेशिया की संस्कृति
इण्डोनेशिया की संस्कृति अपनी मूल संस्कृति तथा विदेशी संस्कृतियों की अन्तःक्रिया से उपजी है। इण्डोनेशिया, सुदूर पूर्व तथा दक्षिण एशिया और मध्यपूर्व के बीच के प्राचीन व्यापार मार्ग के बीच में स्थित है। इस कारण इसकी संस्कृति पर हिन्दू, बौद्ध, कानफ्युसिअन, इस्लाम और इसाई आदि विभिन्न धर्मों का प्रभाव देखने को मिलता है।
माडेलिका
माडेलिका (Modelica) एक ऑब्जेक्ट-ओरिएण्टेड मॉडलिंग भाषा है जो जटिल तन्त्रों की मॉडलिंग के लिये प्रयुक्त होती है। मॉडलिका एक ऑब्जेक्ट-ओरिएण्टेड, डिक्लेरेटिव, बहु-डोमेनी भाषा है। उदाहरण के लिये, यदि किसी तन्त्र में यांत्रिक, वैद्युत, इलेक्ट्रानिक, हाइड्रालिक, तापीय, नियन्त्रण, विद्युत ऊर्जा आदि घटक हों तो उसे मॉडेलिका के द्वारा मॉडल करके उसका विश्लेषण कर सकते हैं। यह भाषा मॉडेलिका एसोसियेशन द्वारा विकसित है जो एक लाभ-निरपेक्ष (नॉन-प्रॉफिट) संस्था है। मॉडेलिका एसोसियेशन निःशुल्क मॉडेलिका स्टैण्डर्ड लाइब्रेरी का विकास भी करता है जिसमें विभिन्न प्रकार के १३६० मॉडल तथा १२८० फलन हैं।
निम्नलिखित सरल कोड एक प्रथम ऑर्डर के तंत्र (formula_1) को निरूपित करता है- model FirstOrder equation end FirstOrder; मॉडेलिका का उपयोग निम्नलिखित अनुप्रयोगों में हुआ है-